केवीआईसी के मुताबिक दुनिया के कई देशों में खादी के निर्यात शुरू हो गए हैं और अगले साल तक दर्जन भर देश में खादी के निर्यात शुरू हो जाएंगे। केवीआईसी के मुताबिक पिछले वित्त वर्ष में कारोबार 52,000 करोड़ का रहा जिसे चालू वित्त वर्ष (2018-19) के अंत तक 70,000 करोड़ तक ले जाने का लक्ष्य है। सक्सेना ने बताया कि प्रधानमंत्री नरेंद्र मोदी की तरफ से खादी पहनने की अपील के बाद खादी की बिक्री में रिकॉर्ड बढ़ोतरी दर्ज की गई है। पहली बार खादी का कारोबार 50,000 करोड़ के पार गया है।